
[bookmark: _Toc2765526]Rammebetingelser
Enhet for HMS og beredskap har 7 årsverk: HMS og beredskapsdirektør, HMS-koordinator, to HMS-rådgivere, brannrådgiver og to sikkerhetsrådgivere. 
Tilsynsmyndighetene følger aktivt opp UiO og etterspør hvordan vi arbeider for å sikre at HMS-regelverket etterleves. 
[bookmark: _Toc2765527]Ressurser i HMS-arbeidet
Over de siste 5 til 10 årene har det blitt en profesjonalisering av HMS-arbeidet ved UiO og alle enheter har lokale HMS-koordinatorer. Disse kan være fulltidsansatte eller ha oppgaven ved siden av andre oppgaver. Det synes også å være en økt bevissthet om betydningen av HMS-arbeidet hos ledelsen på enhetene.
Enhet for HMS og beredskap er UiOs ressursgruppe innen HMS og skal bistå universitetsledelsen og enhetene med kompetanse innen HMS-regelverket og implementering av et styringssystem for arbeidsmiljø. Enhet for HMS og beredskap besvarer også enkelthenvendelser fra enheter. Enhet for HMS og beredskap har systemeierskap til de systemene og verktøyene som stilles til disposisjon for enhetene innen HMS-arbeidet. 
Avdeling for personalstøtte har ansvar for HMS-arbeidet innen psykososialt og organisatorisk arbeidsmiljø og bistår enhetene innen dette arbeidet. 
Eiendomsavdelingen har ansvar for HMS-arbeidet innen teknisk brannvern, el-sikkerhet knyttet til bygningene, SHA arbeid i henhold til Byggherreforskriften, ytre miljø og avfallshåndtering. De bistår også enhetene innen dette arbeidet. 
Avdeling for fagstøtte har ansvar innen læringsmiljø. De har sekretariatet for læringsmiljøutvalget og har kontakt med læringsmiljøkontaktene på enhetene.
UiO har godkjent, intern bedriftshelsetjeneste (se egen årsrapport). UiO har i tillegg en rammeavtale med en ekstern bedriftshelsetjeneste for å sikre tilstrekkelig kapasitet og tilgang til spesialkompetanse. Ledelsen bestiller tjenester fra bedriftshelsetjenesten som er fagkyndig og rådgivende innen forebyggende HMS-arbeid.
Verneorganisasjonen består av arbeidsmiljøutvalg og verneombud. UiO har et arbeidsmiljøutvalg (AMU) på institusjonsnivå og 26 lokale arbeidsmiljøutvalg. Arbeidsmiljøutvalget skal delta i planleggingen av verne- og miljøarbeidet i virksomheten og følge nøye med på utviklingen av arbeidsmiljøet. 
UiO har totalt over 200 verneombud. Disse er valgt av og blant de ansatte ihht prosedyre for valg av verneombud og varaverneombud. Ved enheter med 2 eller flere verneombud er det et ledende verneombud. På fakultetene, ved museene, ved universitetsbiblioteket og i LOS er det lokalt hovedverneombud. Disse er valgt av og blant verneombudene. I tillegg er det et hovedverneombud for UiO utpekt av fagforeningene. Verneombudets rolle er å ivareta arbeidstakernes interesser i saker som angår arbeidsmiljøet.
[bookmark: _Toc2765528]Aktiviteter 2018
[bookmark: _Toc2765529]Styring av HMS-arbeidet
HMS-arbeidet ved UiO har vært lagt opp etter standarden OHSAS 18001. Denne standarden ble i 2018 erstattet av ISO 45001. Styringssystem for arbeidsmiljø holdes oppdatert er vurdert opp mot den nye standarden og det arbeides med å komme i samsvar med den.  
Prosjektet om HMS risikostyring, som ble startet opp i 2017 er gjennomført. Naturhistorisk museum og Odontologisk fakultet har vært piloter. Prosjektet ble evaluert høsten 2018 og det ble besluttet å videreføre metodikken. 
UiO har ikke gjennomført HMS-revisjoner i 2018, da de planlagte revisjonene skulle ha fokus på obligatorisk HMS-opplæring. Et kjent problem med registrering i SAP av gjennomført opplæring gjorde det lite hensiktsmessig å revidere på dette temaet. 
Enhet for HMS og beredskap koordinerer nettverk for lokale HMS-koordinatorer. Nettverket brukes til å sette fokus innen HMS-feltet, opplæring og erfaringsutveksling. Alle møtene er åpne for hovedverneombudet. Deltagelsen er på 10-25 personer. Nettverket har hatt 4 workshopper og 3 møter i 2018. 
Følgende tema har vært tatt opp på workshoppene: 
· Stoffkartotek	
· HMS-Risikovurdering
· Ergonomi
· AKAN
Det har vært gjennomført jevnlige møter mellom universitetsdirektøren og hovedverneombudet. Kontakten mellom universitetsdirektøren og hovedverneombudet bidrar til UiOs fokus og prioriteringer på HMS-feltet. 
[bookmark: _Toc2765530]Arbeidsmiljø- og klimautvikling (ARK)
[bookmark: _Toc476747643][bookmark: _Toc2765531]Avdeling for personalstøtte har ansvar for ARK og rapporterer årlig til AMU. 
[bookmark: _Toc2765532]Ledelsens gjennomgåelse
Øverste ledelse skal gjennomgå styringssystemet for HMS-arbeidet årlig for å sikre at det er velegnet, tilstrekkelig og virker etter hensikten. Både muligheter for forbedring og behov for endringer skal vurderes. Ledelsens gjennomgåelse ble ikke gjennomført i 2018.
[bookmark: _Toc2765533]Meldinger HMS-avvik 
ISO 45001 og Internkontrollforskriften setter krav til registrering og oppfølging av uønskede hendelser eller avvik. 
HMS-avvik ved UiO er:
· avvik ved at krav fastsatt i HMS-regelverket eller interne krav, ikke er blitt fulgt.
· arbeidsrelaterte episoder der hendelsen kunne ha ført til mén eller redusert helse eller skader på menneske, miljø eller materiell (nestenulykke)
· arbeidsrelaterte episoder der skade har ført til redusert helse, varige mén eller dødsfall (personskade/ulykke), materielle skader eller skade på miljø.
I 2018 er det mottatt 518 meldinger om HMS-avvik i HMS-avvikssystemet noe som er en god økning fra 2017 (351 avvik). 
UiO innførte elektronisk rapportering av HMS-avvik i 2016. Enhet for HMS og beredskap antar at det fremdeles er en vesentlig underrapportering av uønskede hendelser, spesielt hendelser som ikke har medført personskade. Det er jevnt økende grad av rapportering, men et stort potensiale for forbedring vedrørende saksbehandling i CIM. Det utarbeides egen statistikk over avvik som fokuserer på antall meldinger pr enhet lukkingsgrad og bakenforliggende årsaker. 
Blant de hyppigste årsakene til avvik er manglende kunnskap om, kvalitet og etterlevelse av prosedyrer, sår og stikkskader, feil og mangler på utstyr/utrustning og eksponering for kjemiske faktorer.
[image: ]
Det er fremdeles en del personskader som ikke rapporteres i systemet, så vi har fremdeles ikke en fullverdig skadestatistikk for UiO.
[bookmark: _Toc2765534]Meldinger gjennom Si fra systemet for læringsmiljø
Avdeling for fagstøtte har ansvar for studentenes rapporteringssystem Si fra systemet for læringsmiljø. Avdeling for fagstøtte innhenter rapporter fra fakultetene og rapporterer til LMU og styret.
[bookmark: _Toc2765535]Opplæring
UiO har en egen prosedyre for HMS-opplæring hvor det framkommer hvem som skal ha hvilken opplæring. Det ble tilbudt et bredt spekter av kurs. Det er innført en grense på minst ti påmeldte for å arrangere et kurs og fem for å arrangere en workshop. HMS-grunnkurs har hatt god deltagelse, men en del andre HMS-kurs har blitt avlyst på grunn av manglende deltagelse. Det er en stor utfordring å holde oversikt over status på gjennomførte HMS-kurs med dagens dataløsning i SAP, dette skal bli utbedret tidlig i 2019.
Grunnopplæring (HMS-grunnkurs) for verneombud og medlemmer av arbeidsmiljøutvalg administreres av Enhet for HMS og består av 7 obligatoriske moduler og 4 andre moduler. Foredragsholderne har vært fra AOF (arbeidernes opplysningsfond), Enhet for BHT, Eiendomsavdelingen, Avdeling for personalstøtte og Enhet for HMS og beredskap.
Grunnopplæringen ble gjennomført 3 ganger i 2018 
HMS-opplæring for ledere er lovpålagt, men ikke definert innholdsmessig. UiO har besluttet at ledere som et minimum skal gjennomføre modulen i grunnopplæringen som omhandler styringssystemet for HMS-arbeidet ved UiO. Denne modulen holdes også lokalt på enhetene på etterspørsel. 
Hvilke oppgaver som regnes som farlig arbeid kommer fram i prosedyren om HMS-opplæring. I tillegg til de som faktisk skal gjennomføre arbeidet, kan det også være aktuelt for ledere og verneombud å ta disse kursene. Ofte vil verneombudene være pålagt å ta kurset pga stillingen sin. Enhet for HMS og beredskap koordinerer kursene og kursholdere er fra Praxair, BIS, VWR, Enhet for BHT og Enhet for HMS og beredskap. Brukerkurs for arbeid med åpne radioaktive kilder koordineres av Kjemisk institutt. Alle kursene i farlig arbeid gjennomføres både på norsk og engelsk. 
Brannvernopplæring Enhet for HMS og beredskap har holdt en rekke kurs for etasjekontakter 
PLIVO (Pågående livstruende vold) kurs

Kursene har som mål å gi deltagerne handlingskompetanse til å håndtere PLIVO, både som enkeltindivid og som leder av den gruppen de har ansvar for (studenter). 

PLIVO-problematikken har fått stor plass i Sikresiden.no som en følge av de samarbeidende institusjoners forståelse og interesse av problematikken Det ble ikke satt opp PLIVO-kurs ved UiO for 2018, men enheter kan bestille kurset.

Enhet for BHT har gjennomført kurs og workshops innen smittevern, ergonomi, konflikt, stress og stressmestring, vold og trusler og bestilling av bedriftshelsetjenester fra enhetene. 
Lokal opplæring vil være knyttet til apparatspesifikk opplæring og spesielle rutiner som er nødvendig for eksempel i forhold til feltarbeid. Førstehjelpskurs har vært arrangert lokalt ved flere enheter.
Det har vært gjennomført en heldags verneombudssamling i regi HVO og en halvdags verneombudssamling i regi av Enhet for HMS i 2018. 
I tillegg til kurs arrangerer Enhet for HMS og beredskap workshops hvor det innledes om et tema før en diskusjon eller erfaringsutveksling. Hensikten med HMS-workshopserien er å understøtte implementeringen av det systematiske HMS-arbeidet ved UiO. HMS-workshops er åpne for alle som trenger dem i arbeidet sitt og verneombud er også velkommen. Deltagelsen ligger mellom 5 og 25 personer på hver workshop. Ved under 5 deltakere ble arrangementene avlyst. 
[bookmark: _Toc2765536]Kjemikaliestyring
Det er satt fokus på kjemikaliestyring ved UiO. UiO har en stor bruk av kjemikalier, noe som krever styring av stoffkartotek og innkjøpsrutiner. Stoffkartoteket deles i dag med Helse Sør-Øst. Det pågår et arbeid for å skille disse databasene og øke kvaliteten på dataene. Dette arbeidet innebærer også å etablere rammeavtale for utvikling av sikkerhetsdatablader der dette ikke finnes på norsk og arbeid med å forbedre innkjøpsrutiner.
[bookmark: _Toc2765537]Prosjekter - HMS-ROS
Det har vært gjennomført et prosjekt for utvikling og implementering av metodikk for risiko og sårbarhetsanalyser (ROS) innen HMS. For prosjektet har støy, vibrasjoner, kjemikalier og biologiske faktorer vært plukket ut som tema. Alle disse faktorene har til felles at de kan medføre forplantningsskade ved for stor eksponering. HMS-ROS metodikken ble gjennomført ved Naturhistorisk museum og Det odontologiske fakultet. Metodikken har fungert godt og det ble besluttet at denne skal videreføres og tas i bruk ved UiO.
[bookmark: _Toc2765538]Beredskap
Enhet for HMS og beredskap følger opp at planverk, ROS-analyser og gjennomføring av øvelser er i tråd med forventningene til Kunnskapsdepartementet. Det gjennomføres jevnlige møter i den sentrale beredskapsledelsen med relevante tema.
[bookmark: _Toc2765539]HMS-myndigheter
UiO forholder seg til flere myndigheter innen HMS. Ved saksbehandling for spesifikke tema, som kun gjelder en liten gruppe eller tilsyn som er avgrenset til kun en enhet, så håndterer enhetene som hovedregel disse søknadene eller tilsynene selv. Ved tilsyn eller søknader, som berører flere enheter på forskjellige nivåer, bistår Enhet for HMS og beredskap.
[bookmark: _Toc2765540]Arbeidstilsynet
Det har ikke vært gjennomført tilsyn fra Arbeidstilsynet i 2018.
Det har vært mindre endringer i HMS-regelverket i 2018, men endringene har hatt mindre betydning for HMS-styringen.		
[bookmark: _Toc2765541]Statens strålevern
UiO har flere godkjenninger fra Statens strålevern og Enhet for HMS og beredskap koordinerer arbeidet med godkjenningssøknadene. Dagens godkjenninger gjelder til 31.12.2020 eller lengre.
UiO er gjennom godkjenningene pålagt innen 30. mars hvert år å levere en detaljert rapport til Statens strålevern om bruken av strålekilder ved UiO. 
Det har ikke vært gjennomført tilsyn ved UiO fra Statens strålevern eller IAEA i 2018.
[bookmark: _Toc2765542]Helsedirektoratet
Helsedirektoratet fører tilsyn med arbeidet med genmodifiserte organismer og godkjenner lokaler hvor det arbeides med genmodifiserte organismer. Tilsyn og godkjenninger fra Helsedirektoratet håndteres primært av de enkelte enhetene. Enhet for HMS og beredskap er ikke kjent med at det hat blitt gjennomført noen tilsyn ved UiO i 2018.  
[bookmark: _Toc2765543]Brann- og redningsetat
Enhet for HMS og beredskap har koordinert ett tilsyn fra Oslo brann og redningsetat. Tilsynet fant sted ved Naturhistorisk museum. Det ble avdekket 5 avvik og det ble gitt 2 anmerkninger. Oppfølgingen av tilsynet fortsetter i 2019.
Enhetene ved UiO kan håndtere mindre branntilsyn på egenhånd.
[bookmark: _Toc2765544]Det lokale el-tilsyn
Eiendomsavdelingen følger opp eventuelle el-tilsyn.
[bookmark: _Toc2765545]Direktoratet for samfunnssikkerhet og beredskap 
Enhet for HMS og beredskap er ikke kjent med tilsyn fra Direktoratet for samfunnssikkerhet og beredskap i 2018.
[bookmark: _Toc2765546]Fylkesmannen
Fylkesmannen har i 2018 hatt tilsyn ved Institutt for medisinske basalfag i forhold til utslipp til ytre miljø. Det ble avdekket 1 avvik og det ble gitt 2 anmerkninger. Avviket er lukket. Enhet for HMS og beredskap har bistått enheten.
[bookmark: _Toc2765547]Eksternt samarbeid
Enhet for HMS og beredskap deltar i samarbeid med eksterne aktører på vegne av UiO når det gjelder HMS og beredskap.
[bookmark: _Toc2765548]HMS-nettverk for universitetene
HMS-ledermøtet er et møte hvor HMS-koordinatorene i sektorene møtes for å jobbe med felles utfordringer. Møtet arrangeres årlig.
Det har vært gjennomført nettverksmøter i sektoren om kjemikaliehåndtering og strålevern.
[bookmark: _Toc2765549]ARK styringsgruppe
ARK har en styringsgruppe med representanter fra UiO, UiB, NTNU og USN. Styringsgruppen har i oppgave å se til at ARK forvaltes og driftes etter intensjonene, og diskutere prinsipielle spørsmål knyttet til videre utvikling. I tillegg skal styringsgruppen delta aktivt i planlegging og gjennomføring av årlige erfaringsutvekslinger i sektoren. ARK styringsgruppe ledes av Anita Sandberg, UiO
[bookmark: _Toc2765550]Råd for samfunnssikkerhet og beredskap i kunnskapssektoren (Beredskapsrådet)
Kunnskapsdepartementet har oppnevnt råd for samfunnssikkerhet og beredskap i kunnskapssektoren, som har som overordnet mål å styrke arbeidet med disse temaene i kunnskapssektoren. UiO ved Anita Sandberg leder beredskapsrådet.
[bookmark: _Toc2765551]Kriseressurssamarbeid for kulturinstitusjoner i Oslo og Akershus (KKOA)
Universitetet i Oslo deltar i et samarbeid mellom kulturinstitusjoner i Oslo. Samarbeidet er igangsatt av Oslo brann og redningsetat. 
Samarbeidet er etablert for å forebygge og håndtere krisehendelser i regionens kulturinstitusjoner, gjennom å
· etablere felles rutiner og systemer for en samlet og enhetlig kriseberedskap 
· øke kompetansen på fagfeltet for alle deltakende institusjoner 
· utvikle og etablere felles/samordnede aktiviteter for aktuelle aktører på området 
· tilrettelegge for felles opplæring 
Kulturinstitusjoner i Oslo og Akershus som deltar i KKOA vil gjensidig kunne anmode hverandre om ressurser ved akutte krisesituasjoner, som brann, flom, lekkasje ol. Det forventes at deltakerne i samarbeidet har relevante planer for håndtering av slike situasjoner.
[bookmark: _Toc2765552]Sikresiden.no
Universitetet i Oslo har gått inn som eier av Sikresiden sammen med Oslo MET og Universitetet i Bergen. Universitetet i Oslo sitter i styringsgruppen for sikresiden, deltar i flere av fagredaksjonene og bidrar i det administrative arbeidet.
[bookmark: _Toc2765553]Oslo Brann og redningsetat
Oslo brann og redningsetat har gjennomført to øvelser for eget personell på Blindern i 2018. Disse øvelsene har gitt stort læringsutbytte også for UiO.
[bookmark: _Toc2765554]UHR-MOT - prosjekt mot mobbing og trakassering i UH-sektoren
Det er etablert et prosjekt som skal jobbe mot mobbing og trakassering i sektoren.



Anita Sandberg		
Direktør								Steinar Heid
Enhet for HMS og beredskap						HMS-koordinator for UiO

